ՏԵՂԵԿԱՆՔ - ՀԻՄՆԱՎՈՐՈՒՄ
ԹԱԼԻՆ ՀԱՄԱՅՆՔԻ ՊԱՐՏԻԶԱԿ ԵՎ Ն․ ԲԱԶՄԱԲԵՐԴ ԲՆԱԿԱՎԱՅՐԵՐՈՒՄ ԳՏՆՎՈՂ ՀՈՂԱՄԱՍԵՐԻ ՆՊԱՏԱԿԱՅԻՆ ՆՇԱՆԱԿՈՒԹՅՈՒՆՆԵՐԻ ՓՈՓՈԽՈՒԹՅՈՒՆՆԵՐԸ ՀԱՍՏԱՏԵԼՈՒ  ՎԵՐԱԲԵՐՅԱԼ 
Թալին համայնքի ավագանու քննարկմանը ներկայացվող  որոշման նախագիծը մշակվել է «Տեղական ինքնակառավարման մասին» օրենքի 18-րդ հոդվածի 1-ին մասի 29-րդ կետով  սահմանված  կարգավորումների համատեքստում, հիմք ընդունելով   ՀՀ վարչապետի 2009թ․ դեկտեմբերի 22-ի N 1064-Ա որոշմամբ ստեղծված ՀՀ համայնքների քաղաքաշինական ծրագրային փաստաթղթերի մշակման աշխատանքները համակարգող միջգերատեսչական հանձնաժողովի 17․09․2026թ. N 1/փ-414 դրական եզրակացությունը։
Իրավական ակտի ընդունման նպատակը և կարգավորման անհրաժեշտությունը.	
Նախագծով  նախատեսվում է hաստատել համայնքային սեփականություն հանդիսացող 02-089-0103-0044 կադաստրային ծածկագրով գյուղատնտեսական նպատակային նշանակության հողամասից առանձնացված 1,24499 հա արոտավայր, 0,50294 հա այլ հողատեսք, 02-073-0262-0002 կադաստրային ծածկագրով գյուղատնտեսական նպատակային նշանակության, արոտավայր  հողամասից առանձնացված 1,28091 հա և 02-073-0262-0001 կադաստրային ծածկագրով գյուղատնտեսական նպատակային նշանակության, այլ հողատեսք  հողամասից առանձնացված 0,15959 հա (ընդամենը՝ 3,18843 հա) մակերեսով  հողամասերի նպատակային և գործառնական նշանակությունների փոփոխությունները՝ գյուղատնտեսական նպատակային նշանակության արոտավայր և այլ հողատեսք գործառնական նշանակության հողերից, ջրային նպատակային նշանակության հողերի, հողամասերում գտնվող ջրամբարի նկատմամբ իրավունքի պետական գրանցում կատարելու  նպատակով։  
   Ելնելով վերոգրյալից, համայնքի ավագանու քննարկմանն է ներկայացվում Թալին    համայնքի Պարտիզակ և Ն․ Բազմաբերդ բնակավայրերում գտնվող հողամասերի նպատակային նշանակությունների փոփոխությունները հաստատելու վերաբերյալ ավագանու որոշման նախագիծը։ 
Իրավական ակտի ընդունման կապակցությամբ այլ իրավական ակտերի ընդունման անհրաժեշտության մասին.	
Ավագանու որոշման նախագծի ընդունումն առաջացնում է համայնքի ղեկավարի կողմից   այլ  իրավական ակտերի ընդունման  անհրաժեշտություն։
Իրավական ակտի ընդունման կապակցությամբ  բյուջեում եկամուտների և ծախսերի ավելացման կամ նվազեցման մասին.	
Ավագանու որոշման նախագծի ընդունման կապակցությամբ համայնքի բյուջեում եկամուտների և ծախսերի ավելացման կամ նվազեցման չի նախատեսվում։
Նախագծով առաջարկվող կարգավորումների բնույթն ու նպատակը.	
Նախագիծը կրում է անհատական  բնույթ և վերաբերում է միայն դրանում նշված հողամասերին։ 
Իրավական ակտի կիրառման դեպքում ակնկալվող արդյունքը.	
Նախագծի ընդունման արդյունքում հնարավոր է դառնում նշված հողամասերում գտնվող ջրամբարի նկատմամբ իրավունքի պետական գրանցում կատարելը։

